Diari Oficial de la Generalitat Valenciana


Sumari del DOGV 4667, del 12-01-2004 (2003/13595)

Informació pública del projecte de reparcel·lació de la unitat d'actuació Mini Fe, expedient 17/1999.
-----------------------------------------------------------------------------------------------------

### Dades del document

Número de DOGV
:   4667

Data del DOGV
:   12-01-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/13264


Organisme emissor
:   Ajuntament de Sagunt

Tipus de document
:   Anunci

Informació pública del projecte de reparcel·lació de la unitat d'actuació Mini Fe, expedient 17/1999. [2003/M13494]
  
Li faig saber, mitjançant el present edicte, que el regidor delegat d'Urbanisme, en ús de les atribucions atorgades per Resolució d'Alcaldia número 3.779, de data 3 de novembre de 2003, ha dictat amb data 9 de desembre de 2003, la següent:
  
Resolució del regidor delegat d'Urbanisme número 35:
  
«Informació pública projecte de reparcel·lació unitat d'actuació Mini Fe, expedient 17/1999.
  
Vist que mitjançant Acord plenari de data 29 de març de 2001, es va procedir a l'aprovació i adjudicació del programa d'actuació integrada de la unitat d'actuació Mini Fe.
  
Vist que seguint els tràmits de l'expedient, l'agent urbanitzador, amb data 4 d'agost de 2003, número 12.421, presenta projecte de reparcel·lació de la citada unitat.
  
Vist que amb data 27 d'octubre de 2003, l'oficina tècnica de planejament informa:
  
Revisada la documentació que compon el projecte presentat s'informa:
  
1. La unitat reparcel·lable és discontínua ja que té adscrits terrenys inclosos en el MS VII, estant el sector principal ajustat a la delimitació establida en l'alternativa tècnica de programa al qual desenvolupa, no quedant, per tant, zones d'encavalcament entre unitats.
  
Es fa constar que els terrenys expropiats del sector de planejament per a la construcció de la ronda oest del port no urbanitzats en l'obra definitiva han sigut revertits als seus propietaris originals.
  
2. Les superfícies obtingudes per recent mesurament procedent d'alçament topogràfic, són de 73.210,36 metres quadrats, la qual cosa suposa la superfície total del sector continu.
  
A més s'inclouen altres parcel·les del M.S. VII amb una superfície total de 14.631,11 metres quadrats.
  
Per tant, el total de l'àrea de repartiment i total del PDAI, és de 87.823,47 metres quadrats.
  
Es fa constar igualment que la segregació de la parcel·la 24 del POL 88, obligada per a l'exacte compliment de l'exigència de cessió en el M sector VII, encara que inferior a la mínima de la legislació agrícola és autoritzable en funció dels fins urbanístics i, en conseqüència, enregistrable.
  
3. El projecte conté relació de propietaris i interessats amb expressió de la naturalesa i quantia del seu dret, segons la situació documental de propietats, acreditades mitjançant escriptura pública i anotació registral i a reserva d'altres drets que pogueren acreditar-se posteriorment i que estiguen degudament justificats.
  
4. Conté proposta d'adjudicació de les finques resultants amb expressió del dret urbanístic, taxació dels drets, edificacions i construccions que hagen d'extingir-se, valor del bé i compte de liquidació provisional.
  
5. La descripció de solars adjudicats (finques resultants) conté les dades suficients per a la seua inscripció registral.
  
6. La documentació gràfica o plans que componen el projecte complixen amb les exigències legals.
  
7. Quant als coeficients homogeneïtzadors, es basen escrupolosament en el contingut de l'article 65.2 de la Llei Reguladora de l'Activitat Urbanística.
  
Conclusió:
  
La documentació a què es fa referència és conforme i es considera suficient per a la informació pública quant a la normativa del Pla General d'Ordenació Urbana.
  
En qualsevol cas la determinació i replantejament de les parcel·les adjudicades es portarà a terme per l'urbanitzador. Quan este replantejament estiga finalitzat, s'aportarà suport informàtic als servicis tècnics municipals, que ratificaran el concernent a les alineacions a espais públics, que obligatòriament prevaldran sobre els continguts del projecte.
  
Vist que amb data 4 de novembre de 2003, número de registre 16.994, l'agent urbanitzador presenta projecte de reparcel·lació forçosa (reformat) del sector Residencial Mini Fe.
  
Vist que l'arquitecte municipal, amb data 28 de novembre de 2003, informa el projecte de reparcel·lació forçosa (reformat), favorablement.
  
Atés que el projecte de reparcel·lació haurà d'ajustar-se a les actuacions prèvies a l'aprovació, seguint les pautes de l'article 69 de la Llei Reguladora de l'Activitat Urbanística de la Generalitat Valenciana.
  
Atés que el projecte de reparcel·lació s'ajusta als criteris establits en l'article 70 de la Llei Reguladora de l'Activitat Urbanística.
  
Atés que l'alcalde president tinga, entre altres, les atribucions per al tràmit dels instruments de gestió, d'acord amb les previsions de l'apartat J) de l'article 21 de la Llei 7/1985, de 2 d'abril, de Bases de Règim Local.
  
Atés que mitjançant Resolució de l'Alcaldia, de data 3 de novembre de 2003, número de resolució 3.779, es resol delegar en el regidor d'Urbanisme i Manteniment, l'obertura de períodes d'informació pública d'instruments de gestió urbanística.
  
A la vista de l'anterior resolc:
  
Primer
  
Sotmetre al tràmit d'informació pública el projecte de reparcel·lació forçosa (reformat), de data d'entrada en este Ajuntament el 4 de novembre de 2003, número de registre 16.944, del sector Mini Fe, del vigent Pla General d'Ordenació mitjançant edicte publicat en un diari d'informació general editat a la Comunitat Valenciana i, posteriorment o simultàniament, en el Diari Oficial de la Generalitat Valenciana, i participar la possibilitat de formular al·legacions durant el termini de 20 dies comptats des de la publicació de l'edicte en el Diari Oficial de la Generalitat Valenciana.
  
Segon
  
Remetre avís amb el seu contingut als titulars registrals i cadastrals afectats per l'actuació.»
  
Sagunt, 11 de desembre de 2003.- L'alcaldessa: Gloria Calero Albal.
  
 Ajuntament de Tavernes Blanques